**НАРОДНО ЧИТАЛИЩЕ „НАДЕЖДА-1928”-с.БАЛКАНЦИ**

 **Д О К Л А Д**

 *ЗА ДЕЙНОСТТА ПРЕЗ* ***2021***  *ГОДИНА*

*Дейността на читалището през 2021 година беше организирана по месеци както следва: .*

 ***Месец Януари:***

 *01.01.2021 г. Обичаят „Сурваки” –презентация на възстановка от самодейци при читалището.*

 *06.01.2021г.- 173 години от рождението на Христо Ботев- табло с творби от поета .*

 *На 21.01.2021г. празникът „Бабинден”.*

 *Отбелязахме с посещение домът на Бабата, където по традиция се пресъздава раждането ,бабуването и изкъпване на бабата . След това бяха посетени и поздравени всички баби от певческата група при читалището и уважени с кулинарна почерпка.*

 *Със самодейците поотделно се уточняваха подготовките за предстоящи празници.*

*Традиционните седянки се провеждаха съобразно с епидемиологичната обстановка по малко самодейци на едно място,на които самодейци от Кръжока по ръкоделие и плетива и Кръжока по кулинария приготвяхме изделия за изложби,обсъждахме предстоящи участия,приготвяхме кулинарни изделия,обменяхме рецепти и опит в ръкоделието и плетивата,бродерии на актуални мартеници и картички.*

 ***Месец Февруари****:*

 *14.02.2021г. –” Празникът на лозаря и винаря” с пресъздаване на обичая - зарязване лозите по домовете на самодейците, почерпка с вино и домашна сланинка под лозницата.*

*19.02.2021 г.- 148 години от гибелта на Васил Левски отбелязахме с табло за живота и дейността на Апостола на свободата.*

 ***Месец Март*** *:*

 *01.03.2021г. – Отбелязване на празника„Баба Марта” и„Ден на самодееца” отбелязахме с посещение и закичване на самодейците с мартенички изработени от Даринка Бонкова - самодейка ,направено беше табло с ръчно изработени мартеници от самодейци при читалището.*

 *На 03.03.2021г. – Националния празник на Република България почетохме с изработено табло с материали за празника.*

 *8 .03.2021 г. –„Международният ден на жената” отпразнувахме с музикална програма и почерпка. На всички жени бяха подарени цветя и сувенири за празника*

***Месец Април*** *:*

1. *04.2021г.- Международния ден на хумора и шегата отбелязахме с изработено табло с хумористични произведения.*

*Козметични ремонтни дейности в салона и битовия кът.*

 *Един от най- големите християнски празници „Великден” ,отбелязахме с изложба на козуначени изкушения и шарени яйца с изумителни украски и традиционни автентични великденски яйца ,изработени по преданията от нашите баби изписани с восъчни свещички .*

***Месец Май*** *:*

 *15.05.2021г.- Участие в кулинарното изложение „Празник на дрипавата баница”,организирано от Народно читалище „Градина-Върбица 1894”-село Върбица.*

 *24.05.2021 г. Ден на българската култура , просвета и славянска писменост - изработено табло с лика на светите братя Кирил и Методий снимки от празници в храма в селото ,чийто име носи .*

***Месец Юни****:*

 *02.06.2021 г.- Деня на Ботев и загиналите за свободата на България –табло със снимки и стихове за празника.*

*05.06.2021г.-Участие в „Празник на Първомайския разсол”-Първомайци.*

***Месец Юли****:*

*17.07.2021г.- Участие в Национален фолклорен събор”Андъка пее и танцува”-Харачери – Кметовци.*

 *Козметични ремонтни дейности в читалището .*

*Провеждане на репетиции и подготовка за предстоящите празници поединично и поетапно ,съобразено с епидемичните условия и заповедите на Министъра и общината.*

*Разходки и репетиции на открито до близки местности.*

 ***Месец Август****:*

 *31.07.2021г.Отпразнуване на традиционният празник и обичай „Илинденска седянка”.На празника присъстваха самодейци и гости. Пресъздаден беше обичаят „Жътва” от Групата за народни обичаи към Читалището.Пресъздаването се проведе на открито пред читалището при взети мерки за участие ,съобразени с обстановката и заповедите на общината.*

 ***Месец Септември****:*

 *04.09.2021г. Участие във фестивала на българската патриотичната песен”ЗА ТЕБ БЪЛГАРИЯ”,организиран от НЧ”Станчо Станчев-1896 село Сушица- онлайн,завоювано второ място.*

*06.09.2021 г.-Чествахме 136 години от Съединението на България –организиран поход.*

*22.09.2021 г.-Отбелязахме Деня на Независимостта на България –с онлайн презентация.*

***Месец Октомври****:*

*Довършителни ремонтни дейности на втория етаж .*

***Месец Ноември*** *:*

 *01.11.2021 г.-Отбелязване Денят на народните будители с изработени шедьоври на самодейцте.*

***Месец Декември****:*

*06.12.2021 г. – Традиционния празник „Никулден”отбелязахме с приготвен шаран в домашни условия на семейство самодейци.*

*24.12.2021 г.- Заснимане на обичая „Бъдни вечер” – традиционна трапеза – участие в организирания онлайн конкурс „Моята коледа с дядо и баба от читалище Сушица.*

*Провеждахме редовно срещи на Настоятелството ,Проверителната комисия и самодейците при читалището съобразени с епидемичната обстановка и изискванията.*

*Проведохме Годишно отчетно събрание м.Март.*

 *Докладът е изготвен на база Програмата за дейността и Културния календар на читалището за 2021 г.,които са отворена система и се допълваха и актуализираха при необходимост,съобразно епидемичната обстановка,изискванията и заповедите на Министъра на здравеопазването и заповедите на Общината.*

*НАРОДНО ЧИТАЛИЩЕ „НАДЕЖДА -1928 „ – с.БАЛКАНЦИ*

 ***ПРОГРАМА***

  *ЗА ДЕЙНОСТТА ЗА* ***2022*** *ГОДИНА*

 ***РАЗВИТИЕ НА ЧИТАЛИЩЕТО***

І.Стратегически цели:

 1.Развиване на дейността на Читалищните самодейни състави –Вокална група за народни песни”Росна китка” ,дует „Надежда”,Група за пресъздаване на народни обичаи ,Група за хумористични сценки . 2.Привличане на млади хора към читалищните състави.

 3.Обогатяване дейността на клуба по ръкоделия от „Раклите на баба” и клуба по кулинария.

 4 .Разработка и участие в проекти ,с цел съхраняване и обогатяване на културното наследство.

 5.Обогатяване на Битовия кът в читалището.

 6.Съвместна дейност с други читалищни състави и клубове от страната и чужбина.

 7.Разработване на предложения и проекти за ремонт и поддръжка на читалищната сграда.

 *Срок: постоянен*

 *Отг.Настоятелството*

ІІ. Основна цел през годината:

 „ ДА СЪХРАНИМ РОДНОТО ЗА БЪДНОТО”-

 ДА ПРЕСЪЗДАВАМЕ ,ОБОГАТИМ И ПОПУЛЯРИЗИРАМЕ АВТЕНТИЧНИ И ЗАБРАВЕНИ ОБИЧАИ, ТРАДИЦИИ И ПРАЗНИЦИ СВЪРЗАНИ С РОДНИЯ КРАЙ.

ІІІ..Художествена самодейност.

 1. Честване и отпразнуване на всички бележити дати ,национални празници ,народни обичаи ,традиции и местни празници през годината,съобразно със заповедите на Министерството и Общината във връзка с епидемиологичната обстановка .

 2.Участия в Общински , Регионални и Национални фестивали.

 ІV.Други читалищни дейности.

 1.Провеждане на седянки през есенно-зимния сезон, екскурзии и походи до наши и чужди туристически местности и обекти , чествания на лични празници на самодейците и читалищните деятели ,както и на всички обществени празници в селото, съобразно със заповедите на Министерството и Общината във връзка с епидемиологичната обстановка .

 2.Съвместна работа с други читалища,пенсионерски клубове,общински и държавни институции , организации с културна цел.

 *Срок:постоянен*

 *Отг.Настоятелството*

 ***КУЛТУРЕН КАЛЕНДАР***

***Месец Януари:***

1.01.01.2022г.-Отбелязване на обичая „Сурваки”.

2.Провеждане ежеседмично на седянки- пресъздаване на характерни танци от миналото и сега,изработване ръкоделия за изложби по различни празници.

3. 06.01.2022г.-Честване 174 години от рождението на Христо Ботев.

4.Провеждане на заседания на Настоятелството и ПК с цел обсъждане и организация на предстоящите празници през годината.

5.21.01.2022г. Отпразнуване и пресъздаване на обичая „Бабинден”.

*Срок:постоянен*

 *Отг.Организатор дейности*

 ***Месец Февруари:***

1.14.02.2022 г.Отпразнуване на празника „Трифон Зарезан”- зарязване до близка лоза , изнасяне програма от самодейците пред читалището или в местна зала.

2. Участие в Общински фестивал „Най - добро домашно вино”-гр.Стражица

3. 19.02.2022г. – Честване 149 години от обесването на Апостола на свободата- Васил Левски.

*Срок:постоянен*

 *Отг. Организатор дейности*

***Месец Март:***

 1.01.03.2022 г.-Отбелязване празника -„Баба Марта” -Изложба на мартеници.Закичване с мартенички на населението - пред Читалището и отпразнуване на „Ден на самодееца”.

 2.03.03.2022 г.-Честване на Националният празник на Република България.

 3. 08.03.202 г.Отпразнуване на 8 Март –„Международния ден на жената”.

 4.22.03.2022 г. Честване на „Първа пролет”.-Излет до близка туристическа местност .

 5.Отпразнуване на обичаите „Лазаровден” и „Цветница”

 *Срок:постоянен*

 *Отг. Организатор дейности*

 ***Месец Април:***

1. Възстановка на традиционното замесване на козунаци и боядисване на яйца за празника”Великден”.
2. Участие в празника на лопуша-с.Бряговица.

 *Срок:постоянен*

 *Отг. Организатор дейности*

 ***Месец Май:***

1. 06.05.2022 г.”Гергьовден”- отбелязване на празника с връзване и люлеене на „Гергьовска люлка” .
2. Празник на Дрипавата баница-Върбица
3. 24.05.2022г. –Честване на Събора на селото и Деня на славянската писменост и култура .

 *Срок:постоянен*

 *Отг. Организатор дейности*

 ***Месец Юни:***

 1. 01.06.2022 г.-Отбелязване на Ден на детето.

 2. 02.06.2022 г. -Честване Деня на Ботев и загиналите за свободата на България.

3.Празник на Първомайския разсол- Първомайци.

4. 24.06.2022г.Участие в Общински фестивал на пенсионерските клубове -гр.Стражица, Еньовден.

5.Участие в празника „От извора”- Янтра,общ.Г.Оряховица.

 *Срок:постоянен*

 *Отг. Организатор дейности*

***Месец Юли:***

1.Ремонтни дейности в читалището.

2.Празник на хляба –Ресен.

3.Участие в празника на Арбанаси.

4.Национален фолклорен събор „Андъка пее и танцува”-Харачери-Кметовци-общ.Габрово.

5.Провеждане заседание на Настоятелството ,ПК и самодейци,с цел обсъждане предстоящите празници за второто шестмесечие .

 *Срок:постоянен*

 *Отг.Настоятелство*

***Месец Август:***

1. 02.08.2022 г. –Пресъздаване на обичай „Жътва ”и традиционния и автентичен обичай „Заклаждане на Илинденската седянка” -отпразнуване с програма и музика пред Читалището.
2. Участие в празници в други населени места.
3. При финансова възможност участие в Общински празник на община Горна Оряховица ,провеждащ се в село Янтра.
4. Участие в празника на баницата в с.Балван – при финансова възможност.
5. При финансова възможност – организиране екскурзия до близки местности с исторически забележителности.

 *Срок:постоянен*

 *Отг. Организатор дейности*

***Месец Септември:***

1. 06.09.2022 г.-Честване на 137 години от Съединението на Княжество България и Източна Румелия.
2. Фестивал на българската патриотична песен”За теб България”-с.Сушица.

 3. 22.09.2022 г.- Отбелязване на Деня на Независимостта на България.

 4.Участие в Общински кулинарен празник „Ден на кокошата чорба”-с.Козаревец.

5.Песенен празник”Еньовче”-гр.Борово ,обл.Русе.

 *Срок:постоянен*

 *Отг. Организатор дейности*

***Месец Октомври:***

 1. 16.10.2022 г. Участие в Общински и международен фестивал „Житената питка”-гр.Стражица.

2. Откриване на традиционните седянки ,провеждани от м.Октомври до м.Март .

Подготовка за зимния период за дейността на читалището.

 3.Участие в празника на баницата-с.Ново Градище.

 *Срок:постоянен*

 *Отг. Организатор дейности*

 ***Месец Ноември:***

1. 01.11.2022г.- Честване Ден на народните будители- организиране изложба с творения от самодейците при читалището.

*Срок:постоянен*

 *Отг. Организатор дейности*

 ***Месец Декември:***

1. 25.12.2022г.–Отпразнуване на Коледните и Новогодишни празници .

 Общо събрание на членовете на Читалището, Настоятелството и ПК.

 *Срок:постоянен*

 *Отг. Организатор дейности*

 *Настоятелство*

Предвид извънредната епидемична обстановка ,поради COVID 19 всички изяви и мероприятия ще бъдат съобразени по форма ,организация и провеждане, при спазване на противоепидемичните мерки, въведени от здравните и местни органи на управление.

 ***ПРЕДЛОЖЕНИЕ:***

 Финансиране от Общинския бюджет- Ремонт и укрепване на площадката пред входа на читалището.

 Ремонт на външната северна стена на Читалището и поставяне улуци на източната стена.

 Настоящата програма е отворена система и може да се допълва и актуализира при необходимост.